Asam malat (malic acid) ya iku asam dikarboksilat kang mènèhi rasa kecut lan getir sajroné sapérangan woh kayata apel ijo lan anggur.[3] Asam malat uga isa dicampur karo manéka perasa panganan kanggo mènèhi manéka jinis sènsasi rasa. Dat iki uga mainaké peran sajroné pambentukan adenosin trifosfat (ATP). Woh-wohan liya kang uga isa ngandhung asam malat ing antarané ya iku nanas, aprikot, gooseberry, raspberry, ceri, lan lémon. Asam malat isa disintèsis sajroné jero awaké manungsa lumantar siklus asam sitrat kanggo ningkataké metabolisme energi. Tanpa asam malat, siklus kasebut ora isa mlaku kanthi lancar saéngga prodhuksi ènèrgi awak uga bakal mandheg. Asam malat uga nduwèni mupangat kanggo wong kang nduwèni penyakit fibromyalgia, salah sijiné kahanan kang nyebapaké nyeri otot, nyeri sendhi lan cendhèké tingkat ènèrgi.[3]